./data/phi0914/phi001fr/phi0914.phi001fr.perseus-lat1.xml
Titus Livius (Livy)
Cornelius Cinna consul cum perniciosas leges per vim atque arma ferret, pulsus					urbe a Cn  Octavio collega cum  † sex tribunis					plebis imperioque ei abrogato corruptum Appii Claudii exercitum in potestatem					suam redegit et bellum urbi intulit, arcessito C  Mario ex Africa cum aliis					exulibus  in quo bello duo fratres, alter ex Pompei exercitu alter ex Cinnae,					ignorantes concurrerunt, et cum victor spoliaret occisum, agnito fratre ingenii						 lamentatione edita, rogo ei extructo, ipse					se supra rogum transfodit et eodem igne consumptus est  et cum opprimi inter					initia potuisset, Cn  Pompeii fraude, qui utramque partem fovendo vires Cinnae					dedit nec nisi profligatis optimatium rebus auxilium tulit, et consulis segnitia					confirmati Cinna et Marius quattuor  exercitibus,					ex quibus duo Q  Sertorio et Carboni dati sunt, urbem circumsederunt  Ostiam					coloniam Marius expugnavit et crudeliter diripuit